b'\n_START_ARTICLE_\nVittorio Arrigoni\n_START_PARAGRAPH_\nVittorio Arrigoni (4. februar 1975 i Bulciago, Italien \xe2\x80\x93 15. april 2011 i Gaza) var en italiensk journalist, forfatter, pacifist og politisk aktivist._NEWLINE_Arrigoni arbejdede for pal\xc3\xa6stinensiske International Solidarity Movement (ISM) p\xc3\xa5 Gazastriben, fra 2008 og frem til sin d\xc3\xb8d i 2011. Arrigoni oprettede en websted, Guerrilla Radio, og han udgav en bog om sine oplevelser p\xc3\xa5 Gazastriben i 2008 og 2009 under krigen mellem Hamas og Israel. Arrigoni blev henrettet af mist\xc3\xa6nkte medlemmer af en pal\xc3\xa6stinsk salafist-gruppe i Gaza. Mordet blev ford\xc3\xb8mt af forskellige pal\xc3\xa6stinske fraktioner._NEWLINE_Arrigoni h\xc3\xa6vdede at det var i hans blod at k\xc3\xa6mpe for friheden akkurat som hans bedstefor\xc3\xa6ldre k\xc3\xa6mpede mod det fascistiske regime i Italien. Arrigoni havde det arabiske ord for modstand (muqawama) tatoveret p\xc3\xa5 sin h\xc3\xb8jre arm. Arrigoni stillede op som frivillig til at fungere som et menneskeligt skjold for en pal\xc3\xa6stin\xc3\xa6stisk fisker udenfor Gazas kyst i september 2008, da han blev skadet da den israelske marin brugte vandkanoner for at afskr\xc3\xa6kke b\xc3\xa5den. I november samme \xc3\xa5r blev han arresteret af israelske myndigheder efter igen at have optr\xc3\xa5dt som et menneskeligt skjold for pal\xc3\xa6stin\xc3\xa6stiske fiskere udenfor Gazas kyst._NEWLINE_Arrigoni vendte tilbage til Gaza f\xc3\xb8r Israel satte i gang den milit\xc3\xa6re offensiv Operation Cast Lead, som varede fra december 2008 til januar 2009. Arrigoni var en af de f\xc3\xa5 udenlandske journalister i Gaza under krigen. Han arbejdede ved en radiostation og som reporter for den italienske avis Il Manifesto. Han udgav senere en bog, som var en samling af hans reportager fra Gaza under den israelske offensiv p\xc3\xa5 Gazastriben. Boken blev senere oversat til engelsk, spansk, tysk og fransk med forord af den israelske historiker Ilan Papp\xc3\xa9. Arrigoni blev beskrevet som at have et gl\xc3\xb8dende engagement for pal\xc3\xa6stin\xc3\xa6stiske sag. Arrigoni kritiserede muslimske ekstremister for at pr\xc3\xb8ve at indf\xc3\xb8re en h\xc3\xa5rd version af islam for ekstremister fra Gaza. Arrigoni blev kidnappet 14. april 2011._NEWLINE_Der var mistanke om at medlemmer af en salafistisk militant gruppe som oprerede fra Gazastriben som stod bag kidnapningen. Kidnapningen skulle have fundet sted fordi Arrigoni oprindeligt var fra Italien som blev regnet som en vantro stat af ekstremistiske muslimer. Hamas var kraftigt imod kidnappingen og mordet p\xc3\xa5 Arrigoni og de gennemf\xc3\xb8rte en milit\xc3\xa6r operation for at finde de skyldige. En officiel udtalelse fra Hamas beskrev drabet som en skammelig handling, og at Arrigoni var en martyr. En gade i Gaza ville blive opkaldt efter ham.'